ส่วนที่ 1

+-----------------------------------------------------------------------+
| ข้อมูลสรุป                                                               |
|                                                                       |
| (Executive Summary)                                                   |
+-----------------------------------------------------------------------+

ส่วนที่ 1

ข้อมูลสรุป (Executive Summary)

  บริษัทฯ และบริษัทในเครือประกอบธุรกิจโดยเป็นผู้ผลิตและจำหน่ายวัสดุก่อสร้าง ได้แก่ ปูนซีเมนต์
  ปูนเม็ด ปูนสำเร็จรูป คอนกรีตผสมเสร็จ และเหล็ก
  นอกจากนี้ยังเป็นผู้ผลิตและจำหน่ายผลิตภัณฑ์ปิโตรเคมี ได้แก่ เม็ดพลาสติกประเภท LDPE และ
  EVA แอมโมเนียมไนเตรท และกรดไนตริก ส่วนธุรกิจอื่นได้แก่ ธุรกิจประกันชีวิต
  และธุรกิจพัฒนาที่ดินที่พักอาศัย โดยมีโครงสร้างรายได้ ดังนี้

+-------------------------+------+-------+------+------+------+-------+
| โครงสร้างรายได้           | 2545 |       | 2546 |      | 2547 |       |
+-------------------------+------+-------+------+------+------+-------+
|                         | ล้า   | ร้อยละ | ล้า   | ร    | ล้า   | ร้อยละ |
|                         | นบาท |       | นบาท | ้อยละ | นบาท |       |
+-------------------------+------+-------+------+------+------+-------+
| รายได้จากธุรกิจหลัก         |      |       |      |      |      |       |
+-------------------------+------+-------+------+------+------+-------+
| 1.ธุรกิจปูนซีเมนต์ ปูนเม็ด     | 10   | 66.56 | 16   | 7    | 14   | 64.87 |
| และปูนสำเร็จรูป            | ,436 |       | ,681 | 3.66 | ,528 |       |
+-------------------------+------+-------+------+------+------+-------+
| 2.เม็ดพลาสติก LDPE/EVA    | 4    | 27.32 | 4    | 2    | 6    | 28.67 |
|                         | ,284 |       | ,703 | 0.77 | ,420 |       |
+-------------------------+------+-------+------+------+------+-------+
| 3.คอนกรีตผสมเสร็จ         | 1    | 10.83 | 2    | 1    | 2    | 12.87 |
|                         | ,699 |       | ,341 | 0.34 | ,883 |       |
+-------------------------+------+-------+------+------+------+-------+
|  อื่นๆ                    | (    | (     | (1,  | (4   | (1,  | (     |
|                         | 739) | 4.71) | 080) | .77) | 437) | 6.41) |
+-------------------------+------+-------+------+------+------+-------+
| รวม                     | 15   | 1     | 22   | 10   | 22   | 1     |
|                         | ,680 | 00.00 | ,646 | 0.00 | ,394 | 00.00 |
+-------------------------+------+-------+------+------+------+-------+

  สรุปข้อมูลที่สำคัญ

  ----------------------------------------------------------- ---------- ------------ ------------ ------------
  ผลการดำเนินงาน                                                          2545         2546         2547

  รายได้รวม                                                    (ล้านบาท)   15,680       22,646       22,394

  รายได้จากการขาย                                              (ล้านบาท)   14,462       19,016       20,843

  กำไรขั้นต้น                                                    (ล้านบาท)   3,395        7,086        7,233

  กำไร(ขาดทุน)จากการดำเนินงาน                                   (ล้านบาท)   (1,090)      2,812        2,959

  กำไรสุทธิ                                                     (ล้านบาท)   (1,491)      4,766        4,103

  EBITDA                                                      (ล้านบาท)   2,930        6,081        5,792

  สินทรัพย์รวม                                                   (ล้านบาท)   65,637       71,222       71,575

  หนี้สินรวม                                                     (ล้านบาท)   53,050       49,094       36,455

  ส่วนของผู้ถือหุ้น                                                 (ล้านบาท)   12,587       22,128       35,120

  อัตราส่วนทางการเงิน                                                                                 

  อัตรากำไรขั้นต้น                                                (%)        23.48        37.26        34.70

  อัตรากำไรสุทธิ                                                 (%)        (10)         21.04        18.32

  กำไรสุทธิต่อหุ้น                                                 (บาท)      (2.94)       9.74         5.33

  มูลค่าตามบัญชีต่อหุ้น                                              (บาท)      24.85        45.22        44.64

  อัตราส่วนหนี้สินต่อส่วนของผู้ถือหุ้น                                    (เท่า)      4.21         2.22         1.04

  อัตราส่วนทางการเงิน                                                       2545         2546         2547

  อัตราส่วนความสามารถชำระดอกเบี้ย *                               (เท่า)      1.25         3.28         3.36

  อัตราส่วนความสามารถชำระภาระผูกพัน **                            (เท่า)      0.66         1.57         1.51

  หมายเหตุ *                                                                                        
  อัตราส่วนความสามารถชำระดอกเบี้ยและความสามารถในการชำระภาระผูกพัน                                        
  คำนวณจาก EBITDA หารด้วยดอกเบี้ยจ่าย และ EBITDA                                                       
  หารด้วยภาระผูกพันทางการเงิน ตามลำดับ                                                                  

  ข้อมูลการผลิต                                                             2545         2546         2547

  กำลังการผลิตปูนซีเมนต์                                           (ตัน)       9,000,000    9,000,000    9,000,000

  ปริมาณการผลิตปูนซีเมนต์                                          (ตัน)       6,841,323    8,199,942    8,034,565

                                                                         2545         2546         2547

  อัตราการใช้กำลังการผลิตปูนซีเมนต์                                  (%)        76           91           89

  กำลังการผลิตปูนเม็ด                                             (ตัน)       7,360,000    7,360,000    7,360,000

  ปริมาณการผลิตปูนเม็ด                                            (ตัน)       6,882,768    7,112,202    6,579,455

  อัตราการใช้กำลังการผลิตปูนเม็ด                                    (%)        94           97           89
  ----------------------------------------------------------- ---------- ------------ ------------ ------------

ประ สบความสำเร็จในการระดมทุน 11,000 ล้านบาท

บริษัทฯประสบความสำเร็จในการเสนอขายหุ้นสามัญเพิ่มทุนให้แก่ประชาชนทั่วไปจำนวน 300 ล้านหุ้น
ในราคาหุ้นละ 37 บาท คิดเป็นมูลค่าเงินที่ระดมได้ทั้งสิ้น 11,100 ล้านบาท เมื่อเดือนมกราคม
2547

ทุนจดทะเบียน

ณ วันที่ 31 ธันวาคม 2547 บริษัทฯ มีทุนจดทะเบียน 24,815,000,000 บาท (2,481,500,000
หุ้น) โดยมีทุนเรียกชำระแล้ว 8,075,000,000 บาท (807,500,000 หุ้น) โดยมี บริษัท
อุตสาหกรรมปิโตรเคมีกัลไทย จำกัด (มหาชน) หรือ บริษัท ทีพีไอเป็นผู้ถือหุ้นใหญ่ในสัดส่วนร้อยละ
30.84 ซึ่งปัจจุบัน บริษัท ทีพีไอ อยู่ในภายใต้แผนฟื้นฟูกิจการของตนด้วยเช่นกัน

อยู่ระหว่างดำเนินการตามแผนฟื้นฟูกิจการ

  ปัจจุบันบริษัทฯและบริษัท ทีพีไอ คอนกรีต จำกัด ซึ่งเป็นบริษัทย่อยอยู่ภายใต้แผนฟื้นฟูกิจการ
  โดยศาลล้มละลายกลางได้แต่งตั้งให้บริษัทฯ และ บริษัท ทีพีไอคอนกรีต จำกัด
  เป็นผู้บริหารแผนฟื้นฟูกิจการของแต่ละบริษัทเอง ภายใต้แผนฟื้นฟูกิจการ บริษัทฯ
  ได้ดำเนินการประมูลซื้อหนี้คืนจากเจ้าหนี้ในอัตราส่วนลด จำนวนเทียบเท่า 180 ล้านเหรียญสหรัฐ
  (จากราคาเต็ม 219.42 ล้านเหรียญสหรัฐ) โดยเมื่อเดือนพฤศจิกายน 2543 บริษัทฯ
  ได้ชำระเงินมัดจำจำนวนร้อยละ 10 ของมูลค่าซื้อรวม (หรือเทียบเท่า 18 ล้านเหรียญสหรัฐ)
  และได้นำเงินเพิ่มทุนที่ระดมได้เมื่อเดือนมกราคม 2547 ไปชำระหนี้ซื้อคืนส่วนที่เหลืออีกร้อยละ
  90 ของมูลค่าซื้อ โดยชำระผ่านกระบวนการของศาลล้มละลายกลางเมื่อเดือนกุมภาพันธ์ 2547

นอกจากนี้บริษัทฯได้นำเงินทุนที่ระดมได้ไปชำระหนี้ดอกเบี้ยและค่าธรรมเนียมค้างจ่ายคำนวณถึงวันที่
30 พฤศจิกายน 2542 โดยการวางชำระแคชเชียร์เช็คและ/หรือดราฟท์
ไว้ที่ศาลล้มละลายกลางเมื่อเดือนกรกฎาคม 2547

  ทั้งนี้ บริษัทฯได้ทำการแก้ไขแผนฟื้นฟูกิจการและสัญญาหลักในการปรับโครงสร้างหนี้
  โดยได้ขยายระยะเวลาในการดำเนินการตามแผนออกไปอีก 1 ปี สิ้นสุดวันที่ 31 ธันวาคม 2548
  โดยบริษัทฯสามารถขยายระยะเวลาของการปรับโครงสร้างหนี้ออกไปได้อีก 2 ครั้งๆ ละ 12
  เดือน จนถึงวันที่ 31 ธันวาคม 2549 และ 31 ธันวาคม 2550 ตามลำดับ
  นอกจากนี้การแก้ไขแผนฟื้นฟูกิจการยังให้สิทธิบริษัทฯในการชำระหนี้ดอกเบี้ยและค่าธรรมเนียมค้างจ่ายคำนวณถึงสิ้นสุดวันที่
  30 พฤศจิกายน 2542 ด้วยเงินสดแทนการแปลงหนี้ดังกล่าวเป็นทุน
  และการให้สิทธิบริษัทฯในการเจรจาเพื่อหาข้อสรุปจำนวนเงินในการชำระหนี้กับเจ้าหนี้ผู้โต้แย้งการซื้อหนี้คืนโดยมีส่วนลด
  ซึ่งที่ประชุมเจ้าหนี้และศาลล้มละลายกลางได้เห็นชอบด้วยกับการแก้ไขแผนดังกล่าวเมื่อวันที่ 28
  ตุลาคม 2547 และ วันที่ 9 พฤศจิกายน 2547 ตามลำดับ โดยต่อมาในช่วงเดือนพฤศจิกายน –
  ธันวาคม 2547
  เจ้าหนี้ได้ทยอยมารับแคชเชียร์เช็คและ/หรือดราฟท์สำหรับการชำระหนี้ดอกเบี้ยและค่าธรรมเนียมค้างจ่ายซึ่งบริษัทฯได้ชำระผ่านกระบวนการของศาลล้มละลายกลาง

  ปัจจุบันบริษัทฯอยู่ระหว่างการกู้เงินใหม่เพื่อนำมาชำระหนี้ตามสัญญาปรับโครงสร้างหนี้ที่เหลืออยู่
  (Refinance)

  นอกจากนี้ บริษัทฯ ได้ยื่นคำร้องต่อศาลล้มละลายกลางเมื่อวันที่ 15 ธันวาคม 2547
  เพื่อขอให้ศาลมีคำสั่งให้บุคคลที่บริษัทฯ กำหนดเป็นผู้มีสิทธิซื้อหุ้นบริษัทฯ ซึ่งเป็นกรรมสิทธิของบริษัท
  อุตสาหกรรมปิโตรเคมีกัลไทย จำกัด (มหาชน) หรือ ทีพีไอ
  ก่อนที่ผู้บริหารแผนทีพีไอจะขายหุ้นดังกล่าวให้แก่บุคคลอื่น
  เพื่อแลกกับโรงงานแอลดีพีอีที่บริษัทฯเป็นเจ้าของ
  และเพื่อให้กระทรวงการคลังในฐานะผู้บริหารแผนทีพีไอแจ้งรายละเอียดเกี่ยวกับราคาหุ้นและเงื่อนไขการชำระเงินค่าหุ้นดังกล่าวให้บริษัทฯทราบ
  ซึ่งต่อมาในเดือนมกราคมและกุมภาพันธ์ 2548 คณะกรรมการเจ้าหนี้และเจ้าหนี้ของบริษัทฯ
  บางรายได้ยื่นคำคัดค้านคำร้องดังกล่าว

  พลิกฟื้นความแข็งแกร่งทางการเงิน

  จากการที่บริษัทฯได้นำเงินทุนที่ระดมได้จำนวน 11,100 ล้านบาท
  รวมทั้งกระแสเงินสดที่ได้จากการดำเนินงานในปี 2547 ไปชำระหนี้ตามสัญญาปรับโครงสร้างหนี้
  ได้ส่งผลให้บริษัทฯสามารถพลิกฟื้นสถานการณ์ทางการเงินได้อย่างรวดเร็ว
  หนี้สินรวมของบริษัทฯได้ลดลงอย่างต่อเนื่องจาก 49,094 ล้านบาท ในปี 2546 เป็น 36,455
  ล้านบาท ในปี 2547 โดยหนี้สินทางการเงินในส่วนของหนี้เงินต้นได้ลดลงจากระดับ 38,103
  ล้านบาท ในปี 2546 เป็น 26,935 ล้านบาท ในปี 2547
  ส่งผลให้อัตราส่วนหนี้สินต่อทุนของบริษัทฯลดลงจากระดับ 2.22 เท่าในปี 2546 เป็น 1.04 เท่า
  ในปี 2547 ซึ่งเป็นระดับที่เทียบเคียงได้กับบริษัทในอุตสาหกรรมเดียวกัน

  ปัจจุบัน บริษัท ทริสเรทติ้ง จำกัด ได้จัดอันดับเครดิตองค์กรของบริษัทฯให้อยู่ในระกับ “ BBB- ”
  ซึ่งจัดเป็นระดับที่สามารถลงทุนได้
  บริษัทฯคาดว่าด้วยผลประกอบการที่ดีขึ้นอย่างต่อเนื่องตามการขยายตัวของธุรกิจภาคการก่อสร้างและธุรกิจปิโตรเคมีที่อยู่ในช่วงวงจรขาขึ้น
  ตลอดจนการบริหารจัดการที่ดีและการได้ข้อยุติในประเด็นต่างๆ
  เกี่ยวกับการปรับโครงสร้างหนี้กับคณะกรรมการเจ้าหนี้
  จะส่งผลให้บริษัทฯมีฐานะการเงินที่แข็งแกร่งขึ้น
  บริษัทฯมีความมั่นใจในกระแสเงินสดที่ได้จาการดำเนินธุรกิจในการชำระภาระผูกพันทางการเงิน
  และคาดว่าจะได้รับการจัดอันดับเครดิตองค์กรที่ดียิ่งขึ้น

สร้างความพร้อมในการจ่ายเงินปันผล

  เพื่อให้บริษัทฯสามารถจ่ายเงินปันผลได้เร็วขึ้น บริษัทฯได้โอนทุนสำรองตามกฎหมายจำนวน
  6,767 ล้านบาท และส่วนเกินมูลค่าหุ้นที่ได้จากการเสนอขายหุ้นเพิ่มทุนจำนวน 7,615 ล้านบาท
  (สุทธิหลังจากหักค่าใช้จ่ายในการขายหุ้นสามัญเพิ่มทุน) เป็นจำนวนรวมทั้งสิ้น 14,382 ล้านบาท
  เพื่อไปชดเชยผลขาดทุนสะสมของบริษัทฯในปี 2547 และด้วยผลประกอบการที่ดีในปี 2547
  ส่งผลให้ ณ สิ้นปี 2547 บริษัทฯมีขาดทุนสะสมคงเหลือเพียง 1,170 ล้านบาท
  บริษัทฯคาดว่าด้วยผลประกอบการที่ดีขึ้นอย่างต่อเนื่องจะส่งผลให้บริษัทฯสามารถล้างขาดทุนสะสมได้หมด
  ซึ่งจะส่งผลให้บริษัทฯสามารถจ่าย เงินปันผลได้เร็วขึ้น

  ขยายตัวทางธุรกิจอย่างต่อเนื่อง

ในปี 2547 บริษัทฯได้ขยายกำลังการผลิตปูนสำเร็จรูปอีก 2 สายการผลิต
ทำให้มีกำลังการผลิตรวมทั้งสิ้น 2.9 ล้านตันต่อปี โดยใช้เครื่องจักรที่ทันสมัยจากประเทศเยอรมัน
โครงการดังกล่าวคาดว่าจะแล้วเสร็จและเริ่มทำการผลิตได้ภายในต้นปี 2548
ซึ่งคาดว่าจะสามารถตอบสนองความต้องการของลูกค้าได้อย่างเพียงพอ

  นอกจากนี้บริษัท ทีพีไอ คอนกรีต จำกัด
  ซึ่งเป็นบริษัทย่อยก็ได้ขยายกำลังการผลิตคอนกรีตผสมเสร็จ
  เพื่อให้สอดคล้องกับการขยายตัวของภาคธุรกิจก่อสร้างในประเทศ โดยในปี 2547
  ได้เปิดหน่วยผลิตคอนกรีตผสมเสร็จเพิ่มอีก 5 แห่ง ทำให้ ณ สิ้น ปี 2547
  มีหน่วยผลิตคอนกรีตผสมเสร็จรวมทั้งสิ้น 34 แห่ง กระจายอยู่ในเขตกรุงเทพมหานครและปริมณฑล

แผนการในอนาคต

บริษัทฯ มีแผนจัดหาแหล่งเงินกู้ใหม่ เพื่อนำมาชำระหนี้ตามสัญญาปรับโครงสร้างหนี้ส่วนที่เหลือ
เพื่อลดต้นทุนการเงินของบริษัทฯ

  และเนื่องจากอัตราการใช้กำลังการผลิตปูนซีเมนต์ของบริษัทฯในช่วง 2
  ปีที่ผ่านมาอยู่ในอัตราประมาณร้อยละ 90 ซึ่งจัดเป็นระดับที่สูง
  ประกอบกับคาดว่าภาวะเศรษฐกิจของประเทศไทยในปี 2548 จะขยายตัวอย่างต่อเนื่อง
  บริษัทฯจึงอยู่ระหว่างเตรียมความพร้อมในการขยายโรงงานปูนซีเมนต์โรงที่ 4
  ซึ่งได้ลงทุนไว้เมื่อปี 2539 และต่อมาได้หยุดชะงักลงในช่วงเกิดภาวะเศรษฐกิจถดถอยในปี 2540
  โดยโครงการดังกล่าวจะขึ้นอยู่กับผลการศึกษาความเป็นไปได้ในการลงทุนและแหล่งที่มาของเงินลงทุนซึ่งจะเป็นไปตามสัญญาปรับโครงสร้างหนี้
  หากโครงการดังกล่าวแล้วเสร็จจะส่งผลให้บริษัทฯมีกำลังการผลิตเพิ่มขึ้นอีก 3 ล้านตัน รวมเป็น
  12 ล้านตัน

ความสำเร็จ

ธุรกิจปูนซีเมนต์

  • เป็นหนึ่งในบริษัทผลิตปูนซีเมนต์ชั้นนำของทั้งในและระหว่างประเทศ ที่มีต้นทุนการผลิตต่ำสุด
  เนื่องจากมีโรงงานผลิตซีเมนต์กำลังการผลิตรวม 9 ล้านตัน
  ตั้งอยู่ในพื้นที่แห่งเดียวกันซึ่งติดกับเหมืองหินปูน อีกทั้งมีเครื่องจักรที่ใหม่และทันสมัย
  และมีนโยบายใช้กำลังการผลิตปูนเม็ดเต็มที่อย่างสม่ำเสมอ
  ตลอดจนการมีระบบข้อมูลสารสนเทศที่มีประสิทธิภาพ

  • เป็นบริษัทผู้ผลิตปูนซีเมนต์รายใหญ่อันดับ 3 ของประเทศ ในช่วงระยะเวลาเพียง 10 ปี
  โดยมีส่วนแบ่งตลาดใน

  ประเทศประมาณร้อยละ 19

  • สามารถครองความเป็นผู้นำในสัดส่วนการตลาดในประเทศสำหรับผลิตภัณฑ์ปูนสำเร็จรูป

  • มีแหล่งสำรองหินปูนและหินดินดานสำหรับกำลังการผลิตปัจจุบันเป็นเวลากว่า 100 ปี

  • ด้วยนโยบายคุณภาพ ซึ่งมุ่งมั่นในการผลิต การจำหน่าย และการส่งมอบปูนซีเมนต์ที่มีคุณภาพ
  เพื่อตอบสนองความต้องการของลูกค้าสูงสุด
  ตลอดจนการปรับปรุงประสิทธิผลของระบบคุณภาพอย่างต่อเนื่อง
  ทำให้เป็นบริษัทผลิตปูนซีเมนต์รายแรกในประเทศที่ได้รับการรับรองมาตรฐานสากลด้านคุณภาพ
  ISO 9002 จากสถาบันนานาชาติ

  • โรงงานปูนซีเมนต์ได้รับการรับรองมาตรฐานอุตสาหกรรมครบทั้ง 3 ระบบ ได้แก่
  มาตรฐานระบบบริหารงานคุณภาพ ISO 9001:2000 มาตรฐานระบบการจัดการด้านสิ่งแวดล้อม
  ISO 14001 และมาตรฐานระบบการจัดการด้านชีวอนามัยและความปลอดภัย มอก. 18001

  • ผลิตภัณฑ์ปูนซีเมนต์ของบริษัทฯยังได้รับมอบประกาศเกียรติคุณและตราสัญลักษณ์ (Logo)
  ในฐานะผู้ประกอบธุรกิจที่จัดทำฉลากถูกต้องตามโครงการคุ้มครองสิทธิผู้บริโภคจากสำนักงานคณะกรรมการคุ้มครองผู้บริโภค
  เมื่อวันที่ 13 กุมภาพันธ์ 2546

ธุรกิจผลิตคอนกรีตผสมเสร็จ

• เป็นผู้ผลิตคอนกรีตผสมเสร็จรายใหญ่อันดับ 2 ของประเทศ ภายในระยะเวลาเพียง 3 ปี
โดยมีส่วนแบ่งตลาดใน ประเทศ ประมาณร้อยละ 12

  • ธุรกิจคอนกรีตผสมเสร็จได้รับการรับรองมาตรฐานอุตสาหกรรมครบทั้ง 3 ระบบ
  ได้แก่มาตรฐานระบบบริหารงานคุณภาพ มอก. / ISO 9002
  มาตรฐานด้านการจัดการธุรกิจที่มีผลกระทบต่อสิ่งแวดล้อม ISO 14001 และ
  มาตรฐานระบบการจัดการอาชีวอนามัยและความปลอดภัย มอก. 18001

  ธุรกิจเม็ดพลาสติก LDPE/EVA

  • สามารถครองความเป็นผู้นำในสัดส่วนการตลาดในประเทศได้อย่างต่อเนื่องและยาวนาน
  โดยมีส่วนแบ่งตลาดในประเทศสำหรับเม็ดพลาสติก LDPE และ EVA ประมาณร้อยละ 55 และ
  29 ตามลำดับ

  • เป็นผู้ผลิตเพียงรายเดียวในประเทศและไม่กี่รายในโลกที่สามารถพัฒนาเทคโนโลยีการผลิต
  EVA

  • ธุรกิจผลิตเม็ดพลาสติกได้รับการรับรองมาตรฐานระบบบริหารงานคุณภาพ ISO 9001:2000
  และมาตรฐานระบบการจัดการอาชีวอนามัยและความปลอดภัย มอก. 18001
  โดยอยู่ระหว่างเตรียมความพร้อมในการก้าวสู่ระบบการจัดการสิ่งแวดล้อม ISO 14001